છેલ્લા ૩ મહિનામાં ૧૦૦થી વધુ લોકો નદીમાં કૂદ્યાના કોલ ફાયર બ્રિગેડને મળ્યા છે, જેમાં સરેરાશ ૧પ જેટલી વ્યક્તિઓને ફાયરની ટીમ બચાવવામાં સફળ રહી છે. ફાયર બ્રિગેડ દ્વારા મળતી માહિતી મુજબ છેલ્લા ૮ મહિનામાં ર૭ર વ્યક્તિએ સાબરમતી નદીમાં ઝંપલાવ્યું છે, જેમાં રર૦ વ્યક્તિ મોતને ભેટ્યા છે જ્યારે પપ વ્યક્તિને ફાયર બ્રિગેડની રેસ્ક્યૂ ટીમે બચાવી લીધા છે. ચોંકાવનારી વિગત એવી છે કે મેથી ઓગસ્ટ મહિના સુધીમાં ૧ર૩ જેટલા લોકોએ નદીમાં ઝંપલાવ્યાના મેસેજ ફાયર બ્રિગેડની રેસ્ક્યૂ ટીમને મળ્યા છે. સાબરમતી નદીમાં સતત આ રીતે આત્મહત્યાના અને લાશ મળવાના બનાવો વધતાં ચિંતાનો વિષય બન્યો છે. આત્મહત્યાના બનાવો રોકવા માટે મ્યુનિ. તંત્ર અને પોલીસતંત્ર કોઇ ખાસ રસ દાખવી રહ્યાં નથી. સાબરમતી નદી શહેરની એક આગવી ઓળખ છે, છતાં લોકો તેનો ઉપયોગ આત્મહત્યા કરવા માટે કરી રહ્યા છે. સાબરમતી નદીમાં કૂદી આત્મહત્યા કરવામાં પુરુષોનું પ્રમાણ સૌથી વધુ છે.